CELEX: 32008R0060
Language: sl
Date: 2008-01-24
Title: Uredba Komisije (ES) št. 60/2008 z dne 24. januarja 2008 o odstopanju od Uredbe (ES) št. 327/1998 kar zadeva porazdelitev uvozne tarifne kvote za dobro brušeni riž in manj brušeni riž na podobdobja za leto 2008

25.1.2008   
            
            
               SL
            
            
               Uradni list Evropske unije
            
            
               L 22/6
            
         
      UREDBA KOMISIJE (ES) št. 60/2008
   z dne 24. januarja 2008
   o odstopanju od Uredbe (ES) št. 327/1998 kar zadeva porazdelitev uvozne tarifne kvote za dobro brušeni riž in manj brušeni riž na podobdobja za leto 2008
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1095/96 z dne 18. junija 1996 o izvajanju koncesij, določenih v Seznamu CXL, sestavljenem po zaključku pogajanj v okviru člena XXIV:6 GATT (1), in zlasti člena 1 Uredbe,
   ob upoštevanju Uredbe Sveta (ES) št. 1785/2003 z dne 29. septembra 2003 o skupni ureditvi trga za riž (2) in zlasti člena 13(4) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 327/98 z dne 10. februarja 1998 o odprtju in zagotovitvi upravljanja nekaterih tarifnih kvot za uvoz riža in lomljenega riža (3) določa razdelitev kvot iz člena 1 Uredbe na podobdobja, da bi bil uvoz riža razporejen preko celega leta.
            
         
               (2)
            
            
               Zaradi motenj uvoznih tokov riža s poreklom iz Združenih držav Amerike v Skupnost v letih 2006 in 2007 zaradi pojava okuženega riža z gensko spremenjenim rižem z imenom „LL RICE 601“ na ameriškem trgu kvota 38 721 ton dobro brušenega riža ali manj brušenega riža s poreklom iz te države, ki je del celotne uvozne kvote 63 000 ton dobro brušenega riža ali manj brušenega riža iz Uredbe (ES) št. 327/98, ni mogla biti v celoti porabljena za uvoz riža s poreklom iz ZDA v letu 2007.
            
         
               (3)
            
            
               Ker so Združene države Amerike običajni dobavitelj riža za Skupnost, je treba čimprej vzpostaviti normalne uvozne tokove riža s poreklom iz te države. Zato je treba spremeniti za leto 2008 razdelitev na podobdobja za celotno uvozno kvoto dobro brušenega riža in manj brušenega riža 63 000 ton, tako da se določi dodatno podobdobje v februarju za kvoto riža s poreklom iz Združenih držav Amerike, znotraj te kvote pa je treba prenesti zadostno količino iz podobdobij aprila in julija 2008 v podobdobje februarja 2008, da se doseže zgoraj navedeni cilj in da stanje na trgu Skupnosti in uvoz riža drugega porekla nista motena, ter v okviru omejitve celotne letne količine 38 721 ton, določenih za to kvoto.
            
         
               (4)
            
            
               Zaradi zgoraj navedenih motenj uvoza ni bilo mogoče porabiti nekaterih potrdil o izvozu v letu 2007. Zato bi bilo primerno, da se lahko porabijo v letu 2008.
            
         
               (5)
            
            
               Za leto 2008 je zato treba uvesti odstopanje od Uredbe (ES) št. 327/98.
            
         
               (6)
            
            
               Ukrepi, določeni v tej uredbi, so v skladu z mnenjem Upravljalnega odbora za žita –
            
         SPREJELA NASLEDNJO UREDBO:
   Člen 1
   1.   Za leto 2008 se količina 38 721 ton dobro brušenega riža ali manj brušenega riža iz oznake KN 1006 30 iz kvote pod zaporedno številko 09.4127 s poreklom iz Združenih držav Amerike in navedena v točki (a) Priloge IX k Uredbi (ES) št. 327/98 razdeli v skladu s Prilogo k tej uredbi.
   2.   Potrdila o izvozu iz člena 3 Uredbe (ES) št. 327/98, ki so jih v letu 2007 izdale tretje države, navedene v tem členu, se lahko koristijo za zahtevke za uvozna dovoljenja, vložene za kvotno leto 2008.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. januarja 2008
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 146, 20.6.1996, str. 1.
   
      (2)  UL L 270, 21.10.2003, str. 96. Uredba, kakor je bila spremenjena z Uredbo (ES) št. 797/2006 (UL L 144, 31.5.2006, str. 1.).
   
      (3)  UL L 37, 11.2.1998, str. 5. Uredba, kakor je bila nazadnje spremenjena z Uredbo (ES) št. 1538/2007 (UL L 337, 21.12.2007, str. 49).
   
      PRILOGA
      Porazdelitev kvote 63 000 ton dobro brušenega riža ali manj brušenega riža iz člena 1(1)(a) Uredbe (ES) št. 327/98 na podobdobja za leto 2008:
      
                  Država porekla
               
               
                  Količina v tonah
               
               
                  Zaporedna številka
               
               
                  Podobdobja (količina v tonah)
               
            
                  Januar
               
               
                  Februar
               
               
                  April
               
               
                  Julij
               
               
                  September
               
               
                  Oktober
               
            
                  Združene države Amerike
               
               
                  38 721
               
               
                  09.4127
               
               
                  9 681
               
               
                  13 813
               
               
                  10 151
               
               
                  5 076
               
               
                  —
               
               
                   
               
            
                  Tajska
               
               
                  21 455
               
               
                  09.4128
               
               
                  10 727
               
               
                   
               
               
                  5 364
               
               
                  5 364
               
               
                  —
               
               
                   
               
            
                  Avstralija
               
               
                  1 019
               
               
                  09.4129
               
               
                  0
               
               
                   
               
               
                  1 019
               
               
                  —
               
               
                  —
               
               
                   
               
            
                  Druge države
               
               
                  1 805
               
               
                  09.4130
               
               
                  0
               
               
                   
               
               
                  1 805
               
               
                  —
               
               
                  —
               
               
                   
               
            
                  Vse države
               
               
                   
               
               
                  09.4138
               
               
                   
               
               
                   
               
               
                   
               
               
                   
               
               
                   
               
               
                  
                      (1)
                  
               
            
                  Skupaj
               
               
                  63 000
               
               
                  —
               
               
                  20 408
               
               
                  13 813
               
               
                  18 339
               
               
                  10 440
               
               
                  —
               
               
                   
               
            
         (1)  Preostala količina, neuporabljena v predhodnih podobdobjih, objavljena z Uredbo Komisije.
      Spremenjene količine za leto 2008 zadevajo samo poreklo iz Združenih držav Amerike in skupne količine po podobdobjih.